รัฐบาลไทย-ข่าวทำเนียบรัฐบาล-"ศุภชัย เจียรวนนท์" บรรยายความร่วมมือสานพลังประชารัฐ ในการประชุม U-School Mentoring
วันจันทร์ที่ 18 กันยายน 2560
"ศุภชัย เจียรวนนท์" บรรยายความร่วมมือสานพลังประชารัฐ ในการประชุม U-School Mentoring
ในฐานะหัวหน้าทีมภาคเอกชนด้านการศึกษาพื้นฐานและการพัฒนาผู้นํา (E5) บรรยายความร่วมมือตามโครงการ "สานพลังประชารัฐ" ในการประชุมวิชาการแลกเปลี่ยนเรียนรู้การดําเนินโครงการพัฒนาคุณภาพการศึกษาและการพัฒนาท้องถิ่น
ข่าวสํานักงานรัฐมนตรี488/2560
"ศุภชัย เจียรวนนท์" บรรยายความร่วมมือสานพลังประชารัฐ ในการประชุมU-School Mentoring
คุณศุภชัย เจียรวนนท์ ประธานคณะผู้บริหารเครือเจริญโภคภัณฑ์และคณะกรรมการอิสระเพื่อการปฏิรูปการศึกษาในฐานะหัวหน้าทีมภาคเอกชนด้านการศึกษาพื้นฐานและการพัฒนาผู้นํา (E5)บรรยายความร่วมมือตามโครงการ "สานพลังประชารัฐ" ในการประชุมวิชาการแลกเปลี่ยนเรียนรู้การดําเนินโครงการพัฒนาคุณภาพการศึกษาและการพัฒนาท้องถิ่นโดยมีสถาบันอุดมศึกษาเป็นพี่เลี้ยง(U-School Mentoring) พ.ศ.2560 เมื่อวันศุกร์ที่15กันยายน2560ณโรงแรมมิราเคิล แกรนด์ คอนเวนชั่น กรุงเทพฯ โดย ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการและคณะทํางานสานพลังประชารัฐ รวมทั้ง ดร.อรสา ภาววิมล รองเลขาธิการคณะกรรมการการอุดมศึกษา ให้การต้อนรับและรับฟังการบรรยาย
สําหรับนโยบาย "สานพลังประชารัฐ" เป็นนโยบายสําคัญของรัฐบาลในการขับเคลื่อนเศรษฐกิจประเทศด้วยการบูรณาการความร่วมมือร่วมกันระหว่างภาครัฐ ภาคเอกชน และภาคประชาสังคม ซึ่งมีหลักการทํางานที่สําคัญ คือ ให้ภาคเอกชนเป็นผู้ให้ข้อเสนอแนะและเชื่อมโยงการตลาด ขณะที่ภาครัฐให้การสนับสนุน (Private Lead, Public Support)โดยเน้นผลสัมฤทธิ์และเป้าหมายเป็นหลัก (Result Oriented) และลดหรือกําจัดข้ออุปสรรคต่าง ๆ ในการดําเนินงานเน้นการทําQuick Winเพื่อเร่งแก้ไขปัญหา3ด้านที่สําคัญของประเทศ คือ ลดความเหลื่อมล้ํา พัฒนาคุณภาพคนและเพิ่มขีดความสามารถในการแข่งขัน
ในด้านความร่วมมือสานพลังประชารัฐ ที่เกี่ยวข้องกับกระทรวงศึกษาธิการ มี2ด้าน จากทั้งหมด6ด้าน คือด้านการยกระดับคุณภาพวิชาชีพ (E2)ที่มีนายรุ่งโรจน์ รังสิโยภาส กรรมการผู้จัดการใหญ่ SCG เป็นหัวหน้าทีมภาคเอกชนและด้านการศึกษาพื้นฐานและการพัฒนาผู้นํา (E5)ที่มีนายศุภชัย เจียรวนนท์ ประธานคณะผู้บริหารเครือเจริญโภคภัณฑ์เป็นหัวหน้าทีมภาคเอกชน โดยรัฐมนตรีว่าการกระทรวงศึกษาธิการ (นพ.ธีระเกียรติ เจริญเศรษฐศิลป์) เป็นหัวหน้าทีมภาครัฐทั้งสองด้าน
สําหรับความก้าวหน้าในการทํางานสานพลังประชารัฐที่เกี่ยวข้องกับกระทรวงศึกษาธิการ ทั้ง2ด้าน มีความก้าวหน้าอย่างต่อเนื่อง ซึ่งในแต่ละครั้งที่มีการประชุมหารือร่วมกัน ผู้บริหารระดับสูงสุดของทั้งภาครัฐและภาคเอกชน รวมทั้งผู้ทรงคุณวุฒิจากภาคประชาสังคม ได้เข้าร่วมประชุมหารือด้วยกันมาอย่างต่อเนื่องจนเกิดผลสําเร็จต่อการวางรากฐานที่สําคัญในช่วงระยะเริ่มต้นโครงการ อันจะนําไปสู่การจัดทําแผนระยะกลาง (Medium)และแผนระยะยาว (Long Term) เพื่อสร้างพื้นฐานให้เกิดความยั่งยืนต่อไป
สําหรับผู้สนใจต้องการทราบรายละเอียดและความคืบหน้าการทํางานของสานพลังประชารัฐ สามารถเข้าเยี่ยมชมเว็บไซต์ "สานพลังประชารัฐ.com"
ดร.สุภัทร จําปาทอง เลขาธิการคณะกรรมการการอุดมศึกษากล่าวในการเปิดการประชุมวิชาการครั้งนี้เกี่ยวกับการพัฒนาท้องถิ่นโดยมีสถาบันอุดมศึกษาเป็นพี่เลี้ยง(U-School Mentoring) ด้วยว่าสืบเนื่องจากปัญหาคุณภาพการศึกษาขั้นพื้นฐานของประเทศ ไม่ว่าจะเป็นปัญหาเรื่องศักยภาพครูและผลสัมฤทธิ์ทางการศึกษาของนักเรียนที่ยังขาดความพร้อมต่อการปฏิรูปการศึกษาไปสู่ศตวรรษที่ 21 นโยบายของภาครัฐในปัจจุบัน จึงกําหนดบทบาทให้สถาบันอุดมศึกษาทําหน้าที่เป็นพี่เลี้ยง เพื่อช่วยพัฒนาคุณภาพการศึกษาและการพัฒนาท้องถิ่นในทุกพื้นที่ทั่วประเทศ โดยให้ระบบเครือข่ายอุดมศึกษาภูมิภาค 9 เครือข่าย ภายใต้การกํากับดูแลของสํานักงานคณะกรรมการการอุดมศึกษา (สกอ.) ทําหน้าที่ในการขับเคลื่อนและเป็นศูนย์กลางในการประสานความร่วมมือกับทุกหน่วยงานในระดับพื้นที่ เพื่อตอบโจทย์ให้กับการแก้ไขและพัฒนา
การประชุมในครั้งนี้ จึงเป็นโอกาสในการแลกเปลี่ยนเรียนรู้ที่ดี และสามารถใช้ในการขยายผลไปประยุกต์ต่อเพื่อให้คุณภาพการจัดการศึกษาของประเทศไทยดียิ่งขึ้นในอนาคต สร้างโอกาสให้กับนักเรียนในถิ่นห่างไกลมากขึ้นทุก ๆกิจกรรรมในโครงการ U-School Mentoring นี้ อาจจะมีผลกระทบมากหรือน้อยแตกต่างกันไป แต่เป้าหมายที่เราต่างเห็นร่วมกันคงจะไม่พ้นการช่วยกันส่งเสริมในการพัฒนานักเรียน ซึ่งจะเป็นอนาคตของชาติได้ต่อไป
ในช่วง 2 ปีที่ผ่านมามหาวิทยาลัยได้เข้าไปสัมผัส และช่วยพัฒนาในบางเรื่อง พร้อม ๆ กับได้เรียนรู้สภาพปัญหาที่แท้จริงในพื้นที่ หวังเป็นอย่างยิ่งว่าการขยายผลจากโครงการนี้ จะเพิ่มพูนความสามารถในการจัดการศึกษาของโรงเรียนให้ดีมากยิ่งขึ้น และหวังว่านักเรียนจะมีโอกาสในการแสดงศักยภาพ รวมถึงสร้างการเรียนรู้ให้กว้างขวางมากยิ่งขึ้นต่อไป
บัลลังก์ โรหิตเสถียร: สรุป/รายงาน
คณะทํางานฯ: ถ่ายภาพ
ขอบคุณภาพถ่ายและข้อมูลประธานกล่าวเปิด:สกอ.
ขอบคุณภาพสานพลังประชารัฐ:สานพลังประชารัฐ.com